NAMUKADDE Anna Maria Nantume (86) ow’e Kawempe mu Mbogo Zooni 1 atutte bawala be basatu mu kkooti ng’abavunaana okubba ettaka lye nga beekobaana ne poliisi.
Nantume yagambye nti bawala be bano okuli Harriet Nakabugo, Sarah Namuddu ne Deborah Namuli bamufuukidde ezzike nga kati batutte emyezi etaano tebamubuuza. Kiddiridde namukadde ono okuwa omu ku bawala be Eva Nantume ekitundu ku ttaka lye ekyanyiiza abalala ne basalawo kuliwamba.
Agamba yalaba embeera etabuse kwe kuyita aba LC ne poliisi bamuyambeko okugabanya ettaka bonna bafune ate ne basalawo okuwamba ekyapa kye n’okumuweereza obubaka obumutiisa okumukola ekikyamu singa tava ku bya ttaka wamu n’okuwamba emizigo gye egy’abapangisa gye yali azimbye.
Ssentebe w’ekyalo yalabudde abawala bano okukomya okwagaliza nnyabwe okufa bwe baba baagala ebintu bakole ebyabwe.
Namukadde yennyamidde ne kkooti okutandika okumubuzaabuza nga buli lw’agendayo bamutegeeza nga fayiro ye bwe yabula.
lug_Latn lug_Latn lug_Latn lug_Latn lug_Latn